GiliGold/VAD_KnessetCorpus huggingface dataset:
אמנון כהן: לגבי הבקשות של חברי, לגבי ההסתייגויות, אני אומר לכם – זה חוק היסטורי, זו פעם ראשונה שחבר כנסת בכלל מקבל אישור של מבקר רשמי, יושב-ראש ועדה שאחראי ואמון על הפיקוח בנושא הזה.
אמנון כהן: אני תיאמתי את זה, לקח לי המון זמן לתאם, ואני מבקש שאם תרצו הסתייגויות במליאה או גם פה בוועדה, אין בעיה, אני מוכן גם שנעשה דיון אחר בנושא הזה ונראה אם הדברים השתפרו בביקורים שלנו.
אמנון כהן: נעשה דיון מקיף על מעמד חבר הכנסת בכלל ואם צריך להרחיב את הנושא הזה של מבקר רשמי לכלל חברי הכנסת או לחברי ועדת הפנים בהתחלה ואז לפתוח את זה ליותר – נעשה את זה בשלבים, זאת מדינה צעירה, לאט-לאט.
אמנון כהן: אני חושב שהגענו להישג אדיר.
אמנון כהן: אני לא עושה את זה בשביל עצמי, זה יהיה ליושבי ראש הוועדה לדורותיהם.
אמנון כהן: כל מי שיתמנה לתפקיד החשוב הזה תהיה לו את האופציה הזאת, את האפשרות הזאת החשובה.
אמנון כהן: אני מציע בגלל שתיאמתי, ואם הם היו מסכימים אז אני גם אתכם ביחד, אבל אם יש בעיה וקושי – אני לא רוצה לעכב את החוק הזה כרגע.
אמנון כהן: אני מבקש שנתמוך בהצעת החוק הזו כרגע כפי מה שסיכמנו עם התוספת שייקרא עידו ואני אתכם ביחד בהמשך התהליך גם לגבי החוק שלך של שני יושבי-ראש ועדות – נתאם איתם, נראה את הדברים, אולי נגביל, נסדר, נסייג.
אמנון כהן: אולי אתה תרחיב את זה לכלל חברי הכנסת.
יואל הדר: אדוני, אני מוכן לבוא לקראת הוועדה, חבר הכנסת אזולאי, בגלל שאני מבין שהמגמה היא חיובית בסופו של דבר – אפשר להוסיף גם את יושב-ראש ועדת חוקה, חוק ומשפט.
יואל הדר: אני מוכן גם לדבר הזה.
יואל הדר: לא התייעצתי אבל אני אקבל על עצמי את הדבר הזה.
יואל הדר: לגבי שאר הדברים אני אבקש, כפי שאדוני אמר, לכבד את החוק הזה שיעבור בלי הסתייגויות ובלי שום דבר.
יואל הדר: אני חושב שבהחלט אנחנו באנו לקראת העניין - - -
אמנון כהן: אז יש את יושב-ראש ועדת הפנים ויושב אש ועדת החוקה, חוק ומשפט?
אמנון כהן: אני חושב שזה הישג יפה.
אמנון כהן: תודה רבה שלא שמת אותי במצב לא נעים, חברי לסיעה.
דוד אזולאי: אני אגיד לך מה שחשבתי להגיד, אבל אני בהחלט בעד להגיע להבנות.
דוד אזולאי: אני מבקש ממך לדחות את הדיון הזה לעוד יומיים כדי לאפשר התייעצות.
דוד אזולאי: אם יש תשובה חיובית – אני מודה לכם.
אמנון כהן: אני מודה לך, יואל, תמיד אתה יצירתי.
דוד אזולאי: מבחינתי זה באמת יפתור - - -
אמנון כהן: חבר הכנסת גאלב, בסדר?
גאלב מג'אדלה: לא, לא.
גאלב מג'אדלה: אני מבקש להעלות הסתייגות במליאה.
אמנון כהן: במליאה בסדר, אין בעיה.
עידו בן-יצחק: אפשר גם להצביע פה.
אמנון כהן: אם לא חייב – אז לא.
אמנון כהן: אנחנו במליאה - - -
גאלב מג'אדלה: אנחנו נעביר את ההסתייגות למליאה.
עידו בן-יצחק: אם הוא מוכן אז אפשר.
גאלב מג'אדלה: אבל הדבר הנוסף:
גאלב מג'אדלה: אני רוצה שכאן יירשם לפרוטוקול שאנחנו מבקשים מיואל להביא לנו - - -
אמנון כהן: יואל, תקשיב.
גאלב מג'אדלה: שיעביר לנו את הפקודה שנוגעת לביקור של ח"כים.
אמנון כהן: יש לך את זה.
אמנון כהן: לא צריך אותו.
דוד אזולאי: העוזר יכול להוציא לך.
יואל הדר: יש באינטרנט.
גאלב מג'אדלה: שיביא לנו אותה ושיעביר עם זה מכתב, עד שזה יגיע למליאה ולהסתייגות, וירענן את הנוהל הזה שיכבדו את הנוהל הזה ואת הפקודה בבתי הסוהר.
אמנון כהן: הם יעשו את זה.
גאלב מג'אדלה: זה בשלב ראשון.
גאלב מג'אדלה: עכשיו, ברוח הפקודה אנחנו נפעל אבל לא יכול להיות שאנחנו נפעל ברוח הפקודה שלכם ואתם לא מכבדים את הפקודה שלכם.
גאלב מג'אדלה: זה לא יכול להיות.
גאלב מג'אדלה: אני אומר לך כבר מראש: אני בעוד שבועיים הולך לבקר בבית סוהר ואני אבוא עם הפקודה – לא מעניין אותי לא ש"ג ולא ש"ד – אני אבוא עם הפקודה – אתה תהיה מוכן שהש"ג יידע מהפקודה ויידע לכבד אותה.
אמנון כהן: מה רצית להגיד, ידידי?
אמנון כהן: אנחנו אתכם, לא נגדכם, חס וחלילה.
שלמה טהרני: אני בתפקיד של מבקר כבר כארבע שנים.
שלמה טהרני: במהלך התקופה הזאת אנחנו השארנו ערוץ פתוח למבקרים רשמיים, 24 שעות ביממה.
שלמה טהרני: חבר הכנסת דוד אזולאי שומע ומכיר את הנושא הזה דרך רחלה אראל שלא משנה מתי ובאיזו שעה, לא משנה לאיזה מתקן הם הגיעו, אם הייתה איזושהי בעיה – תמיד טיפלנו בזה.
שלמה טהרני: אף פעם, כך השתדלנו, לא לעכב אותם ולא כלום.
שלמה טהרני: זאת המטרה – לא לעכב אותם.
דוד אזולאי: מר טהרני, בוא נעמיד דברים על דיוקם: אתה צודק במה שאתה אומר, זה נכון.
דוד אזולאי: כשאנחנו באים בתיאום אז אנחנו נכנסים בלי בעיה לכל מקום, אבל התיאום לוקח קצת זמן – אין לי טענה על זה - - -
אמנון כהן: אין לי בעיה עם תיאום.
שלמה טהרני: אנחנו נרענן את הפקודות האלה לגבי מה שאמר חבר הכנסת גאלב מג'אדלה - - -
יואל הדר: יש לנו בעיה, אדוני, עם עצם ההסתייגות, מפנים את תשומת לבי ממשרד המשפטים - - -
אמנון כהן: איזו הסתייגות?
אמנון כהן: של מג'אדלה?
יואל הדר: אם תוכל, תמשוך את ההסתייגות כי היא יוצת לנו בעיה בתמיכה בכלל החוק, אז עדיף להעביר את זה בלי הסתייגויות.
יואל הדר: אומרים לי פה שאנחנו הגענו להסכמות בעניין הזה אז אם אדוני יוכל בלי הסתייגות זה יהיה - - -
גאלב מג'אדלה: מה שהגעתם להסכמות – הגעתם.
יואל הדר: אם אדוני יכול בלי הסתייגות בחוק הזה.
יואל הדר: ההסתייגות פה יוצרת בעיה בתמיכה בכלל החוק, אז אם אפשר, שאדוני יוכל - - -
אמנון כהן: כל חבר כנסת יכול להגיש הסתייגות.
אמנון כהן: יש הסתייגות לדיבור – הוא רוצה להעלות לסדר היום הציבורי.
אמנון כהן: לפעמים כבר מראש הוא יודע שיכול שההסתייגות לא תעבור – זה מה שיהיה במקרה הזה, כי אנחנו נצביע על זה כקואליציה – אבל הוא רוצה לעשות את העבודה שלו כפרלמנטר כי הוא חושב שצריך לתת לכולם.
אמנון כהן: עכשיו, זה לא קשור.
אמנון כהן: מה שסיכמנו – זה מה שיהיה.
אמנון כהן: הלוואי והיינו מקבלים את ההסתייגות.
אמנון כהן: אבל כרגע, אם לא קיבלנו, אז זה לא יהיה בחקיקה בכל מקרה.
אמנון כהן: אבל הסתייגות מותר לו לעלות.
יפעת רווה: זאת לא הסתייגות דיבור.
יפעת רווה: זאת הסתייגות מהותית מאוד.
עידו בן-יצחק: זאת הסתייגות מהותית אבל זכותו להעלות אותה.
יפעת רווה: זה שזכותו לעלות – בוודאי, אין חולק על הדבר הזה.
יפעת רווה: אני לא חושבת שאתה יכול להתחייב שההסתייגות לא תעבור - - -
אמנון כהן: אני מתחייב, אני מתחייב.
אמנון כהן: אם לא – תמשוך את החוק.
אמנון כהן: אם בקריאה השנייה – יש לי סמכות כיושב-ראש ועדה – אם ההסתייגות שלא הייתי רוצה אותה או לא מה שסיכמתי עברה בקריאה השנייה, לפני שזה עובר לקריאה לשלישית שואל אותי יושב-ראש הדיון: האם אתה מסכים שההסתייגות עברה איך שהיא?
אמנון כהן: אני אומר: לא, אני רוצה למשוך את הצעת החוק.
דוד אזולאי: אני מוסיף ואומר שהממשלה, כלומר השר לביטחון פנים יכול לקום בתוך כדי דיון ולהגיד: אני מבקש להתנגד להסתייגות הזאת.
דוד אזולאי: גם זאת אפשרות כדי שתהיה משמעת קואליציונית.
דוד אזולאי: יש לכם מספיק - - -
אמנון כהן: אני מתחייב על מה שסיכמנו.
אמנון כהן: הלוואי והיינו מקבלים את זה אבל זכותו הפרלמנטרית - - -
גאלב מג'אדלה: יכול להיות שבדברי השר, כאשר יאמר מעל דוכן הכנסת: אני גם הוריתי לרענן את הפקודה במה שקשור לח"כים – אז יכול להיות שאחרי שאני אגיד את ההסתייגות דיבור, אני אבקש להסיר את ההסתייגות.
גאלב מג'אדלה: אבל אני רוצה ציבורית לשמוע שהשר מרענן את הפקודה ויאמר את הדברים.
אמנון כהן: אז איך יהיה התיקון?
אמנון כהן: קודם כל להוסיף את יושב-ראש הוועדה השני.
עידו בן-יצחק: יש לנו פה שלושה תיקונים: האחד, מוסיפים את יושב-ראש ועדת החוקה, חוק ומשפט.
עידו בן-יצחק: זה יהיה: אחרי "לשופט של בית המשפט העליון" יבוא "ליושב-ראש ועדת הפנים והגנת הסביבה של הכנסת וליושב-ראש ועדת חוקה, חוק ומשפט של הכנסת".
עידו בן-יצחק: בנוסף, אנחנו מתקנים את סעיף 72(2) - - -
אמנון כהן: אני לא רוצה דברים מוזרים, אז איך זה יהיה?
עידו בן-יצחק: לעניין התעודה אנחנו נכתוב: "מבקר רשמי רשאי בכל עת, עם הצגת תעודה מתאימה".
אמנון כהן: נכתוב תעודה מתאימה, שלא יהיה מוזר.
יואל הדר: שזה לא ייהפך להיות תעודת עניות.
אמנון כהן: התעודה מתאימה.
אמנון כהן: בכל מקרה אתה תדאג שתהיה לנו את התעודה.
עידו בן-יצחק: והתוספת הנוספת היא תוספת של סעיף קטן - - -
אמנון כהן: תקשיב, יואל.
יואל הדר: תעודה מתאימה זה כולם.
יואל הדר: מה זה "תעודה מתאימה"?
אמנון כהן: יואל, תקשיב לו.
עידו בן-יצחק: "בכל בית סוהר תהיה רשימה של המבקרים הרשמיים שהנציב יעדכן מעת לעת".
אמנון כהן: זה כבר קיים.
איתן גולן: רק של המבקרים הרשמיים שלא מכוח כהונה.
יפעת רווה: לא שמעתי את החלק האחרון.
יואל הדר: רק המבקרים הרשמיים שהוסמכו על-ידי השר.
עידו בן-יצחק: גם מכוח כהונה.
יפעת רווה: זה השר ממנה, לא הנציב.
יואל הדר: אבל העדכון של הרשימה - - -
עידו בן-יצחק: זה הם יחליטו ביניהם אם רוצים שהשר יעדכן או הנציב יעדכן.
אמנון כהן: אבל אנחנו פה?
אמנון כהן: אלה שבחקיקה פה?
עידו בן-יצחק: גם אלה שבחקיקה – כל מבקר רשמי.
עידו בן-יצחק: הרשימה צריכה לכלול את כולם.
עידו בן-יצחק: ממנים שופט אז אתם מוסיפים שופט, מתחלף יושב-ראש ועדת הפנים אז אתם מעדכנים את הרשימה שהתחלף יושב-ראש ועדת הפנים.
אמנון כהן: לא שמית.
אמנון כהן: איך הוא יידע בש"ג?
יפעת רווה: לפי התעודה הזאת של יושב-ראש ועדה, בדיוק כמו תעודת שופט.
אמנון כהן: אז אני צריך להביא את התעודה שלי.
יפעת רווה: תביא את התעודה שלך.
אמנון כהן: בתעודה שלי לא כתוב יושב-ראש ועדה, כתוב חבר כנסת.
עידו בן-יצחק: הרשימה צריכה לכלול גם את יושב-ראש ועדת הפנים ויושב ראש ועדת החוקה.
דוד אזולאי: אני רק להוסיף עוד משהו - - -
אמנון כהן: בתעודה שלי לא כתוב יושב-ראש ועדה, לכן ביקשתי תעודה.
יואל הדר: תעודה מתאימה.
יואל הדר: גם מלשכת עורכי הדין זו תעודה מתאימה.
שלמה טהרני: זה לא יהיה שמי.
שלמה טהרני: זה יהיה "יושב-ראש ועדת חוקה, חוק ומשפט".
דוד אזולאי: אני מציע שגם יושב-ראש הכנסת יודיע לשר לביטחון פנים או לנציב שב"ס על חילופי גברי.
יואל הדר: זה לא תלוי בנו.
אמנון כהן: בסדר, אנחנו יודעים.
גאלב מג'אדלה: לעדכן מפעם לפעם.
דוד אזולאי: לעדכן – אני לא יודע אם זה בחקיקה - - -
גאלב מג'אדלה: לא בחקיקה.
אמנון כהן: לא בחקיקה.
דוד אזולאי: אז צריכה להיות הודעה – אני אומר את לפחות לפרוטוקול – שיושב-ראש הכנסת יודיע לשר לביטחון פנים על חילופי גברי בוועדות.
אמנון כהן: השתי הוועדות האלה.
אמנון כהן: עוד נקודה אחת: כששופט מגיע ורוצה להיכנס לביקור, האם הוא מופיע במחשב?
יפעת רווה: יש לו תעודת שופט.
אמנון כהן: אבל איך הש"ג יודע שהוא שופט?
אמנון כהן: הוא מציג תעודת שופט ובזה הוא מכניס אותו?
יואל הדר: זאת "תעודה מתאימה".
אמנון כהן: אותו דבר אני רוצה בשבילי.
אמנון כהן: כי לא כתוב אצלי בתעודת חבר הכנסת "יושב-ראש ועדת הפנים".
אמנון כהן: ברוח הדברים האלה אנחנו מצביעים עם התיקונים של הצעת החוק.
גאלב מג'אדלה: מה מספר הפקודה של הביקור?
גאלב מג'אדלה: יואל, מה מספר הפקודה?
אמנון כהן: גמרנו, יואל?
אמנון כהן: התבשלת, יואל?
אמנון כהן: איך ידעו שאני שם?
אמנון כהן: איך ידעו?
שלמה טהרני: לך תהיה תעודה.
אמנון כהן: אני יושב-ראש ועדה.
אמנון כהן: אתה תיתן לי תעודה?
שלמה טהרני: אדוני היושב-ראש, אני יכול להעביר לך כרגע – אני אגיע למשרד ואני אעביר לעוזר כמו שזה מופיע אצלנו בשב"ס.
שלמה טהרני: אתה תראה - - -
איתן גולן: שלא תהיה טעות, שלא ניפול לכלל טעות.
איתן גולן: הרשימו שמועברות לכלא, אמרתי את זה קודם, הן לא כוללות את שמות שופטי בית המשפט העליון, שם היועץ המשפטי לממשלה - - -
אמנון כהן: איך יהיה כתוב יושב-ראש הוועדה?
איתן גולן: יש את השמות של אלה שהשר נתן להם את ההסמכה.
איתן גולן: לגבי יושב-ראש ועדת הפנים, באופן חריג - - -
איתן גולן: תהיה תעודה של מבקר רשמי.
אמנון כהן: מי בעד הצעת החוק עם התיקונים?
דוד אזולאי: אני רק מבקש אדוני היושב-ראש הסתייגות לדיבור.
אמנון כהן: בעד הצעת החוק עם התיקונים – פה-אחד
אמנון כהן: פה-אחד, פה-אחד.
אמנון כהן: כולם הצביעו פה-אחד.
אמנון כהן: עבר פה-אחד.
אמנון כהן: תודה רבה ויישר כוח.
אמנון כהן: אנחנו נעביר את הצעת החוק לקריאה שנייה ושלישית במליאת הכנסת.
אמנון כהן: סוף-סוף עשינו היסטוריה.
אמנון כהן: הנושא הוא דיון מהיר שיזמו חברי הכנסת ליה שמטוב, אבישי ברוורמן וזאב אלקין, בנושא: אי יישום חוק האזרחים הוותיקים.
אמנון כהן: נציגת המשרד לאזרחים ותיקים, אורית בקר, עדכני אותנו בבקשה.
אמנון כהן: רק שנייה, מי זה איתי חוטר שצריך להגיע?
פיני קבלו: הוא איש הכספים שלנו.
אמנון כהן: אם לא בא מישהו שייתן לנו תשובות, אז גם אנחנו לא מתחשבים במרכז השלטון המקומי בדיונים אחרים.
אמנון כהן: יש פה דיון ואנחנו רוצים תשובות של מרכז השלטון המקומי.
פיני קבלו: כרגע ניסיתי לאתר אותו.
אמנון כהן: אז תאתר אותו, כי אם לא תאתר אותו, שלא יבוא אלי המנכ"ל בבקשות אחר כך.
אמנון כהן: מנכ"ל צריך לשלוט בכל הדברים.
אורית בקר: עורכת-דין אורית בקר מהמחלקה המשפטית.
אורית בקר: כפי שצוין, חוק האזרחים הוותיקים תוקן לאחרונה, והתקנות לעניין הטבות לאזרח ותיק שמקבל קצבת זקנה עודכנו ב-29 בדצמבר 2011.
אורית בקר: במסגרת התקנות נקבעה השוואת זכויות בין אזרח ותיק שמקבל קצבת זקנה לנכה לבין מי שמקבל קצבה של הבטחת הכנסה, ובין יתר ההטבות התייחסו גם לעניין הנחה בארנונה.
אמנון כהן: אבל לפני כן, ליה, על מה את מלינה?
אמנון כהן: איפה את חושבת שלא מיושם חוק האזרחים הוותיקים אחרי התיקון?
אמנון כהן: איפה יש בעיה?
ליה שמטוב: הבעיה היא בעיריות.
ליה שמטוב: העיריות היו צריכות לקבל ממשרד הפנים הנחיות איך לעבוד, דרך היועץ המשפטי של העירייה כנראה.
ליה שמטוב: אני יכולה להראות דוגמה אחת – אחרי שהיתה כתבה ב"ערוץ 2" בנושא לפני שבועיים, כתב אלי סגן מנהל גבייה של עירייה כלשהי – הוא ראה את זה בכתבה ולא ידע כלל במה מדובר – וביקש ממני, מחברת הכנסת: אודה אם תפני אותי לפרסום ברשומות.
אמנון כהן: כלומר, התקנה או החוק עדיין לא חלחלו למקומות שצריכים לתת את הטיפול.
אמנון כהן: מי אמור לעשות את זה?
תומר רוזנר: המשרד לאזרחים ותיקים.
אמנון כהן: המשרד לאזרחים ותיקים של סגנית השר לאה נס – אני מכיר אותה כאישה מוכשרת מאוד.
אורית בקר: משרדנו דווקא כן נקט בשורה של צעדים כדי להביא ליידוע הן של קהל הזכאים והן של הרשויות המקומיות.
אורית בקר: במקביל להליכים של התקנות בדצמבר, כבר אז פעלנו יחד עם הביטוח הלאומי כדי לאפשר העברה אוטומטית של רשימת הזכאים ישירות לרשויות המקומיות, בדומה למה שקורה בהבטחת הכנסה.
אמנון כהן: אבל עובדה היא שהם אומרים שאין.
אורית בקר: במקביל, משרדנו הוציא לכל מזכירויות הרשויות המקומיות מכתב בדבר התקנות, ויידענו אותם בכך שקיימות תקנות בנושא.
אורית בקר: הלכה למעשה, משעה שהתקנות פורסמו, העיריות מחויבות בזה.
אורית בקר: בנוסף לכך, פנינו למשרד הפנים וביקשנו ממנו שינחה את העיריות ואת הרשויות המקומיות לתת את ההנחה האמורה, בהיותו הגורם המתכלל, ונמסר לנו שאמור לצאת חוזר מנכ"ל בנושא.
אמנון כהן: מי מוציא חוזר מנכ"ל?
אורית בקר: משרד הפנים, כן.
אורית בקר: עודכנו לפני פסח שזה אמור לקרות שבועיים אחרי פסח.
אורית בקר: הבנו שיש עיכובים והעדכון האחרון שקיבלתי בנושא הוא שזה אוטוטו מתפרסם.
אמנון כהן: וכל עוד אין חוזר מנכ"ל אין הטבה?
אורית בקר: לא.
אורית בקר: הלכה למעשה ההטבה קיימת, ההטבה היא רטרואקטיבית מיוני 2011.
אורית בקר: התקנות נכנסות למתן רטרואקטיבי בגלל עיכובים שהיו בהתקנת התקנות.
אורית בקר: המשרד שלנו גם פרסם הודעה בעיתונות בדבר הזכאות לכל כולי עלמא.
ליה שמטוב: נכון, ואחרי הפרסום כולם הגיעו לעירייה וכולם קיבלו אתם יודעים מה.
אמנון כהן: יש פה בקשה של חבר כנסת בעקבות פנייה שקיבל כנראה – מה אומרת הפנייה?
ליה שמטוב: אחרי ששודרה הכתבה, מישהי ראתה שהיא זכאית והגיעה לביטוח הלאומי.
ליה שמטוב: בביטוח הלאומי הסבירו לה מהן כל ההטבות שהיא צריכה לקבל והיא הגיעה לעירייה במקום מגוריה – ונניח שהעירייה לא קיבלה את התקנות, הלקוח תמיד צודק – שם נאמר לה: מי את בכלל, ומי הם חברי הכנסת ועל איזה חברי כנסת את מדברת?
ליה שמטוב: ובכלל לא מגיע לך שום דבר.
פיני קבלו: איפה?
פיני קבלו: באיזו עירייה?
ליה שמטוב: לא משנה באיזו עירייה.
ליה שמטוב: אם בעירייה אחת סגן מנהל הגבייה כותב לי: אם זה ככה, אני רוצה לעזור לאנשים ורק תנו לי את הכלים, אז בעירייה הזו אפילו לא רוצים לבדוק את זה, ועוד מקללים את הלקוחות.
ליה שמטוב: פיני קבלו יושב כאן, ואולי צריך לתת לעובדי הגבייה שנפגשים יום-יום עם התושבים איזשהו קורס מינימלי כדי לדעת איך להתייחס ללקוח.
ליה שמטוב: החוק עבר בדצמבר 2010, אחרי כל כך הרבה זמן הביאו את התקנות בכל זאת לוועדת העבודה והרווחה לאישור, ולא יכול להיות שבחברת החשמל מי שזכאי כן מקבל הנחה, בקופת-חולים כן מקבלים הנחה, בכל הרשימה שסוכמה כן מקבלים הנחה ומזמן, ובעיריות, שזה כל כך פשוט, כי תשלום הארנונה יוצא ככה: נניח שמאה אחוז ארנונה זה מאתיים שקל, היום מקבלים 80% הנחה, אז זה מינוס 160 שקל, וכתוב:
ליה שמטוב: נכה 75% – 80% הנחה, אז כל כך פשוט לכתוב: נכה 75% – 100% הנחה.
אמנון כהן: מי משפה את העירייה?
פיני קבלו: אין שיפוי.
פיני קבלו: אנחנו נלחמנו בחוק הזה ואין שיפוי.
פיני קבלו: בסופו של דבר קיבלנו את העניין.
אמנון כהן: לכן אתם לא מיישמים, או מה?
פיני קבלו: לא שלא מיישמים.
פיני קבלו: אנחנו, העיריות, לא יכולים לתת הנחה.
פיני קבלו: זה צריך להיכנס בהוראת מנכ"ל.
פיני קבלו: זה צריך להיכנס לצו הארנונה, והשר מוציא כל שנה צו ארנונה שמחייב הנחות - -
ליה שמטוב: אבל מתי?
ליה שמטוב: מדצמבר 2010, ועוד מעט דצמבר 2012.
פיני קבלו: אנחנו ידענו מהחוק הזה והתנגדנו כי אף אחד לא משפה אותנו.
פיני קבלו: בסופו של דבר מקבלים את החוק.
אמנון כהן: אתה יכול להתנגד כמה שאתה רוצה.
אמנון כהן: התנגדת, הכול בסדר.
פיני קבלו: ועכשיו אנחנו מיישמים.
אמנון כהן: אנחנו מדינה דמוקרטית.
אמנון כהן: ברגע שחוק עבר ברוב מסוים ואפילו שניים נגד אחד, וגם אם התנגדת לפני כן, אתה חייב ליישם.
אמנון כהן: למה השלטון המקומי לא מיישם?
פיני קבלו: שמענו כאן מנציגת המשרד – עדיין לא ירדה הנחיה מפורשת וזה גם לא הופיע בצו הארנונה.
פיני קבלו: לקראת כל שנת תקציב מגיע צו ארנונה כמה לגבות - -
אמנון כהן: אבל זה חוק, לא צו.
פיני קבלו: אבל זה מתורגם בצו ארנונה שיורד לכל אזרח ואזרח ולכל רשות מקומית, ושם מיישמים את ההנחות על-פי צו הארנונה.
פיני קבלו: ברגע שהמשרד התמהמה בכתיבת התקנות וזה לא ירד, ואנחנו לא עדכנו את מערכת האוטומציה אצלנו, אז כשאדם מגיע לפקיד משרד הפנים – ואני מצר על ההתייחסות של אותו פקיד שחברת הכנסת תיארה – בדרך כלל פקידי הגבייה הם אלה שזוכים לכל הקללות, אבל זה גם הראי של כל ראש עיר.
פיני קבלו: לצערנו, לפעמים מפריטים את זה לחברות קבלניות - -
אמנון כהן: מתי משלמים לאזרח את ההנחה?
פיני קבלו: ההנחה תיכנס ברגע שהשר או המנכ"ל יוריד הנחיה ויכניס את זה כתוספת לצו, אז זה ייושם הלכה למעשה ויוזרם על-ידי השלטון המקומי - -
אמנון כהן: כרגע החוק לא ברור?
פיני קבלו: החוק ברור.
אמנון כהן: אתה לא יודע למי לתת הנחה?
פיני קבלו: אדוני, אנחנו כפופים למשרד הפנים.
פיני קבלו: משרד הפנים מוריד את ההנחיות וגם קובע איפה לתת הנחות – אם זה נכים או עיוורים, ואם זה כל גוף אחר - -
אמנון כהן: החוק עבר ויש גם תקנות שהשלימו את החוק.
פיני קבלו: - - ולכן המנכ"ל חייב להוריד הנחיה לרשויות המקומיות ואנחנו ניישם את זה.
פיני קבלו: לא קרה שהכנסת חוקקה חוק והוא לא יושם.
פיני קבלו: אם אני מבין, זה נמצא בהליכים של חוזר מנכ"ל - -
אורי מקלב: השאלה היא מתי זה - - -
אורית בקר: אינני יודעת.
אורית בקר: זה מה שמשרד הפנים מסר.
אורי מקלב: זה מלפני שנתיים.
אורית בקר: קודם כל, אני לא דוברת משרד הפנים, אבל מבדיקה שערכתי מול משרד הפנים נמסר לי שזה אמור היה להתפרסם - -
אמנון כהן: כל עוד לא התפרסם חוזר מנכ"ל הם לא יכולים לתת את ההנחה?
אורית בקר: אני לא מסכימה להנחה הזאת.
אורית בקר: הנחת היסוד הזאת שגויה מבחינתי כי המשרד לאזרחים ותיקים עשב כל שבכוחו, לרבות מערכות האוטומציה בהן עוברים הנתונים לכל הרשויות הרלוונטיות, הנתונים נמצאים בידי הרשויות המקומיות והן צריכות להפעיל אותן.
פיני קבלו: היום הרשויות זהירות מאוד, יש גם מה שנקרא: תביעה אישית, ולכן ברגע שיש צו הוא מחייב - -
אמנון כהן: אתם מחכים לתביעה ייצוגית נגד השלטון המקומי?
אמנון כהן: מכל אלה שזכאים מלפני שנתיים ולא שילמתם להם תבוא תביעה ייצוגית כולל הוצאות בית-משפט, כולל הוצאות עורך-דין - -
פיני קבלו: ההנחיה יורדת בצו של משרד הפנים שקובע אילו הנחות - -
אמנון כהן: הייעוץ המשפטי של הוועדה לא מסכים איתך.
אמנון כהן: מה אומר תומר?
תומר רוזנר: כפי שאמרה נציגת המשרד לאזרחים ותיקים, חוק האזרחים הוותיקים והתקנות ברורים ביותר.
תומר רוזנר: הם מחייבים את הרשויות המקומיות ואין צורך לא בהנחיה, לא בצו ולא בחוזר מנכ"ל.
תומר רוזנר: כפי שאמר היושב-ראש, אם עורך-דין מסוים ימצא את הדרך להגיש תביעה ייצוגית, ברור שהרשויות המקומיות חשופות פה לתביעה לא פשוטה שכנראה לא יהיה להן איך להתמודד אתה.
אמנון כהן: לא צריך לחכות לתירוצים, וזה רטרואקטיבית.
אמנון כהן: בין כה וכה צריך לשלם.
פיני קבלו: אנחנו לא מחפשים תירוצים כי צו הארנונה של ההנחות יאושר במועצת העיר - -
אמנון כהן: פיני, אתה יכול להגיד לי שמשרד הפנים היה צריך לשפות אתכם - -
פיני קבלו: - - אם זה לא ירד בזמן אז כנראה שפספסנו שנה - -
אמנון כהן: לא פספסת כלום, אתה משלם עד השקל האחרון אחורה.
פיני קבלו: אדוני היושב-ראש, אנחנו נשלם אחורה ומי שזכאי להנחה יקבל הנחה - -
אורי מקלב: חלק כבר לא חיים אתנו.
פיני קבלו: העיריות לא מתחמקות, יש שורה של הנחות שהעיריות נותנות ואין סיבה שלחוק הזה - -
אמנון כהן: טוב, תיכף נסכם את הדיון באופן קשה מול השלטון המקומי, ואני חושש מאוד שזה יבוא לידי ביטוי מול השלטון המקומי בחוק הכבאות, שאנחנו נשפה אותו שם - -
פיני קבלו: אל תקשור, באמת, אל תקשור.
אמנון כהן: אני קושר הכול, ויש שיתוף פעולה בכל דבר.
אבישי ברוורמן: אני רואה שאמנון במצב רוח טוב.
אמנון כהן: כשמגיע לאזרח שקל צריך לתת לו, כי כשמגיע לשלטון המקומי שקל מהאזרח הוא הולך כמה שנים טובות אחורה.
אמנון כהן: אנחנו מחזקים את השלטון המקומי, אבל ברגע שעבר חוק אין תירוצים.
פיני קבלו: יכול להיות שבחלק מהמקומות כן מקיימים אותו.
ליה שמטוב: לא מקיימים.
פיני קבלו: בשום מקום בארץ לא מקיימים?
ליה שמטוב: לא מקיימים ברוב העיריות.
אמנון כהן: יש מקומות שלא יודעים מה זה בכלל, לכן תבדקו באוטומציה.
אמנון כהן: לא מכירים את ההוראות.
פיני קבלו: ראשי הרשויות לא קוראים את החוקים, כי כל יום - -
אמנון כהן: יש יועץ משפטי שמקבל משכורת, סטטוטורית, גזבר העירייה, מזכיר העירייה.
פיני קבלו: - - הם בדרך כלל יורדים בחוזר מנכ"ל.
פיני קבלו: ככה זה ברווחה, ככה זה בפנים, ככה זה בחינוך, יש חוזר מנכ"ל.
אמנון כהן: חבר הכנסת ברוורמן, אחד היוזמים של הדיון המהיר הזה – רצית להגיד משפט, אדוני.
אבישי ברוורמן: אני אוהב מאוד את חוש ההומור של אמנון כהן.
אבישי ברוורמן: בסך הכול נחמד פה, כולם פה נחמדים, כולם יודעים את התורה - -
אמנון כהן: אבל בדיון הקודם לא השתתפת והייתי צריך את הראש שלך.
אבישי ברוורמן: אני אומר לך את האמת – נכנסתי ויצאתי.
אבישי ברוורמן: עודף היצריות, השטחיות, וברגע שבאה תקשורת רוצים לעשות כותרות וחבל.
אמנון כהן: נכון, אבל זה חלק מהחיים שלנו.
אבישי ברוורמן: הכנסת הולכת ומידרדרת, אבל לא על זה דיברתי כרגע.
אבישי ברוורמן: אני חבר משנים של ידידי, פיני קבלו, וזה לא משנה מה החוק אומר – הרבה מאוד חוקים בארץ לא מקויימים והנכים והקשישים סובלים.
אבישי ברוורמן: ולכן, הבקשה שלי אליך, פיני, ואתה איש ביצוע – למרות שמבחינה חוקית ואמר תומר, לא צריך להגיד דבר, אבל עובדה שזה לא קורה – קח אתה בידיך, תוציא חוזר, שכל המנכ"לים, מהיום, יוציאו חוזר עוזר מנכ"ל שהדבר הזה יבוצע כדי שהדברים האלה ירדו לרמה של המבצע ולא נצטרך לבוא לפה.
אבישי ברוורמן: זה גם מבזה את האנשים האלה והלא אתה רוצה לעזור להם – קח פיקוד, זה מה שאני מבקש, ברשותך, אמנון.
פיני קבלו: אוקיי, אני אעשה את זה.
ליה שמטוב: חוץ מזה, הביטוח הלאומי נתן את כל הנתונים לגבי מי שזכאי להנחה לחברת החשמל, בדקה, בשנייה.
ליה שמטוב: זה עובד כל כך מהר וכל כך טוב היום, והאנשים המסכנים האלה ישר מקבלים את זה.
ליה שמטוב: פה זה לא כל כך קל לחברת האוטומציה.
ליה שמטוב: יש ביניהם ובין הביטוח הלאומי איזשהו ויכוח, אני לא רוצה להיכנס לזה, ובגלל הוויכוח הזה הנכים צריכים לסבול.
ליה שמטוב: אני מציעה וזה כל כך פשוט – היום כתוב בתשלום:
ליה שמטוב: נכה 75% מקבל 80% הנחה, שיהיה כתוב:
ליה שמטוב: נכה 75% יקבל 100% הנחה.
ליה שמטוב: זה כל כך פשוט וזה בלחיצת כפתור אחת.
אבישי ברוורמן: פיני, לביצוע.
פיני קבלו: אוקיי.
תומר רוזנר: אני לא מכיר את התקנות האלה, אבל בתקנות של חברת החשמל יש העברה אוטומטית לפי החוק שמחייבת את הביטוח הלאומי להעביר את הנתונים.
תומר רוזנר: ופה, אני מבין שאין כזאת הוראה.
אורית בקר: במקביל להתקנת התקנות תיקנו גם את צו הגנת הפרטיות כדי לאפשר את העברת הנתונים גם לבזק - -
תומר רוזנר: לאפשר, אבל למה לא מחייבים כמו את המנגנון של חברת החשמל?
אורית בקר: ממה שבדקנו מול הביטוח הלאומי, הם מבצעים את ההעברה הזאת.
אורית בקר: הם היו שותפים למהלך של תיקון צו הגנת הפרטיות, גם לרשויות המקומיות, גם לבזק - -
תומר רוזנר: אז אין בעיה?
אורית בקר: הלכה למעשה לא ידוע לנו על בעיה.
אורי מקלב: אדוני היושב-ראש, אפשר מילה אחת?
אורי מקלב: קודם כל, אני מודה לך על האפשרות ועל נתינת רשות הדיבור על אף שכבר סיימת את הדיון - -
אמנון כהן: כשאני רואה אותך אני פותח את הדיון מחדש.
אורי מקלב: אני רוצה להחמיא לך על הדיון הקודם, שעל אף שהיה דיון קשה מאוד הצלחת להשאיר את זה ברמת השפיות והתרבותיות.
אורי מקלב: כפי שאמר ידידי, חבר הכנסת אבישי ברוורמן, הדיונים האלה ועם הרבה תקשורת לא מוסיפים כבוד לכנסת.
אורי מקלב: ולמה הבאתי את הדוגמה חוץ מאשר להודות לך?
אורי מקלב: כדי להראות את הפער שיש בין דיון אחד שהוא כל כולו פופוליסטי, כל כולו תקשורת, כל כולו דברים שהיו לא מציאותיים ולא מעשיים, ובין דיון שקט שמשתתפים בו שלושה חברי כנסת, אבל החלק הערכי בו הוא חלק - -
יפה שפירא: ארבעה.
אורי מקלב: ארבעה, סליחה.
אורי מקלב: שלושה חברי כנסת פלוס היושב-ראש.
אורי מקלב: אצלי היושב-ראש הוא אחד מעל זה קצת.
אורי מקלב: זה שלושה חברי כנסת פלוס היושב-ראש.
אמנון כהן: יש לנו את אותה אצבע.
אמנון כהן: כמו שאני יושב פה יכול היה לשבת פה ברוורמן.
אורי מקלב: את הציבור מעניין יותר הדיון הזה, מכיוון שהוא מסוג הדיונים השקטים, אבל הם תכליתיים ויכולים להביא לידי מעשיות הרבה יותר מדיונים אחרים.
אורי מקלב: זה החלק הערכי במשקל הסגולי שיש לוועדה הזאת בראשותך.
אורי מקלב: יש דברים קטנים שיכולים להיתקע הרבה זמן, אלא אם פיני יעשה את זה בצורה אחרת, אבל זה לא יעלה על הדעת ואני גם אגיד למה.
אורי מקלב: חלק ממהות החוק זה לאפשר לאותם אנשים שאין להם פה ולא יודעים את הזכויות שלהם ונמצאים על ציר זמן של אנשים חולים או מבוגרים, שתוחלת החיים שלהם היא לא תוחלת חיים רגילה, והם לא יודעים לעשות את זה לבד – כל מה שרצינו, כל מי שחוקק את החוק ויזם אותו, אדוני היושב-ראש, עשה את זה כדי שזה יהיה ישירות בתוך חברת החשמל, ישירות בתוך קופת-חולים, ישירות בתוך הרשויות המקומיות, בגלל שהם לא יודעים לעמוד על הזכויות שלהם, הם לא יכולים לעמוד מול הפקיד.
אורי מקלב: לא הם, התעלמו מהילדים שלהם, אתה אומר שנתיים אחורנית – מי יקבל את זה שנתיים אחורנית?
אורי מקלב: לכן החוק הזה מחייב אותנו היום לתת את זה הרבה יותר מהר ודחוף על ציר הזמן.
אמנון כהן: אמרת שזה צריך להיות רטרואקטיבית ממתי?
אורית בקר: מיוני 2011.
אורי מקלב: זה לא הוגן שבגלל שהשלטון המקומי כן הגיע אנחנו מעבירים הכול אליו.
אורי מקלב: משרד הפנים לא הגיע, ואני לא יודע אם בשיטה או בסימפטום - -
אמנון כהן: הוא לא הוזמן.
אורי מקלב: אה, הוא לא הוזמן?
פיני קבלו: אבל רק הוא מוריד לנו הנחיות, זאת הבעיה.
אורי מקלב: זה נכון שהרשויות המקומיות לא צריכות את זה, אבל עד היום הן רגילות שמשרד הפנים הוא זה שמנחה אותן.
אורי מקלב: אף יועץ משפטי של רשות מקומית לא קורא את החוק.
אורי מקלב: מה שהציע חבר הכנסת אבישי ברוורמן במישור הפרקטי הוא יעיל ומהיר מאוד.
אורי מקלב: אבל יחד עם זאת, ומכיוון שכל זמן שזה לא ייצא ממשרד הפנים תהיינה רשויות מקומיות שתתחמקנה, אל תמנע ואתה אל תעצור את זה, וגם אתה תפנה ישירות לשר הפנים או למנכ"ל משרד הפנים כיושב-ראש ועדת הפנים שיוציא הנחיה מהירה, עוד השבוע.
אורי מקלב: לא צריך בשביל זה הרבה הכנות, שלושת ימי ההגבלה, הכנות לחג השבועות כבר עשינו.
אמנון כהן: קיבלת אס.
אמנון כהן: שחתמו על התקנות?